Forum

Forum a l'era un setimanal an lenga italian-a d'art, litre, siense, andustrie, comersi e spòrt.
Ëd proprietà ëd Carlo Giaccone, a l'ha ancaminà a seurte dël 1901, fondà e dirigiù da Giovanni Bertinetti ch'a fasìa ëdcò ël gròss dël travaj, e a l'ha chità dël 1905.

L'aministrassion dël giornal a l'era an piassa Carl Felis 4 a Turin; l'abonament a dasìa ëdcò drit a vàire servissi e scont (e, pr'ël 1905, a arsèive ël volùm Dalla cucina al salotto, n'enciclopedìa dla vita antëcà).

Ël giornal as angagiava soens ëdcò an bataje moraj, ma a l'é sempe diciarasse apolìtich.

Ij colaborador
Dacant a Bertinetti, vàire përson-e a l'han colaborà al giornal.

Mario Vugliano a colaborava soens.
A l'ha fàit publiché an sël giornal dij vers ëd Guido Gozzano, Carlo Vallini, Giulio Gianelli e Amalia Guglielminetti.
An colaborassion con Bertinetti, a l'ha publicaje na conta egissian-a e, con lë stranòm Pickwik, Gli allegri compari di Borgodrolo, romanz a pontà ilustrà da Attilio Mussino e pì tard archujì an volum da Renzo Streglio.

Ëdcò Carlo Dadone a colaborava soens: a l'ha scrivuje ëd bossèt, conte e doi romanz a pontà: La forbice di legno e Treccie bionde e treccie brune, ilustrà da Mussino.

Àutri colaborador a son ëstàit A.G. Cagna, Nino Berrini, Augusto Piccioni (Momus), Arturo Foà, Emilio Dolfi, Attilio Momigliano, Ugo Sella, Agostino della Sala Spada, Giovanni Casalegno e l'esordient Francesco Margaritis.

Categorìa:Giornaj